Tăriceanu: "Argații dlui Iohannis m-au trimis în judecată ca să mai mute atenția de la «ciolaniada»".
Tăriceanu: "Ca să mai mute atenţia de la "ciolaniada" PNL-USR-UDMR, argaţii dlui Iohannis de la Parchetul General au decis să mă trimită în judecată". Tăriceanu susține că "argumentele nu contează în vremurile astea", ci doar oportunităţile politice.
Fostul preşedinte al Senatului Călin Popescu Tăriceanu afirmă că, "pentru a muta atenţia de la PNL-USR-UDMR, argaţii dlui Iohannis de la Parchetul General au decis să mă trimită în judecată pentru un inventat abuz în serviciu"."Ca să mai mute atenţia de la "ciolaniada" PNL-USR-UDMR, argaţii dlui Iohannis de la Parchetul General au decis să mă trimită în judecată pentru un inventat abuz în serviciu. Acuzaţia este că nu am supus votului plenului Senatului solicitarea ANI de încetare a mandatului unui coleg senator. Procuroarei care m-a anchetat i-a fost prea greu să citească şi Regulamentul Senatului care prevede clar modul în care se realizează încetarea mandatului unui senator: solicitarea ANI este trimisă Comisiei Juridice pentru raport, raport care este înaintat Biroului Permanent al Senatului, cel care decide punerea pe ordinea de zi a plenului. Până la data demisiei mele din funcţia de Preşedinte al Senatului, Comisia Juridică nu a venit cu acest raport în Biroul Permanent! Foarte simplu şi clar", scrie pe Facebook Călin Popescu Tăriceanu.El apreciază că "argumentele nu contează în vremurile astea", ci doar oportunităţile politice."Mă voi apăra în faţa judecătorilor aşa cum am făcut-o şi în celălalt dosar confecţionat de justiţia lui Iohannis! Aşa cum am câştigat atunci o să câştig şi acum", adaugă fostul preşedinte al Senatului.Călin Popescu Tăriceanu a fost trimis în judecată marţi de către Parchetul General, fiind acuzat că, în calitatea pe care o avea de preşedinte al Senatului, nu a făcut demersurile pentru încetarea mandatului de senator al lui Cristian Marciu, care fusese declarat incompatibil şi nu avea dreptul să ocupe o funcţie publică", mai spune Tăriceanu.